Tisztelt Hölgyem/Uram!

A Miskolci Egyetem Állam- és Jogtudományi Kara Civilisztikai Tudományok Intézete, a MTA Miskolci Akadémiai Bizottsága és a Novotni Alapítvány 2018. november 16-án emlékkonferenciát szervez. Iskolaalapító Professzorunk, Novotni Zoltán emlékét a Magyar Tudomány Ünnepe alkalmából, tudományos konferencia megrendezésével kívánjuk ápolni, melynek részletes programja a következő:

Program:

* 9.30 – 10.00: Regisztráció
* 10.00: A konferenciát megnyitja Prof. Dr. Csák Csilla, a Kar dékánja
* 10.10 – 10.30: **Prof. Dr. Novotni Zoltán jogfejlesztő tevékenysége az agrárjog és a környezetjog területén** *Csák Csilla* PhD, egyetemi tanár, dékán (ME ÁJK)
* 10.30 – 10.50 **Kisvállalkozások jogi környezete. Érvénytelenség a társaságalapításhoz kapcsolódóan** *Miskolczi-Bodnár Péter* PhD, egyetemi tanár (KRE ÁJK)
* 10.50 – 11.10: **Novotni Zoltán és a szellemi tulajdonvédelem**
*Csécsy György* CSc*,* egyetemi tanár (DE-ÁJK)
* 11.10 – 11.40: **A fogyasztóvédelmi jog  helye a jogrendszerben  és Novotni Zoltán munkásságában** *Fazekas Judit* PhD, egyetemi tanár (SZE-DFÁJK)
* 11.40 – 12.00: **Novotni Zoltán, a tanszék-, intézet- és iskolaalapító jogtudós** *Cserba Lajos,* egyetemi adjunktus, ügyvéd, B.-A.-Z. Megyei Ügyvédi Kamara elnöke

12.00 –13.00: Ebédszünet

* 13.00 – 13.20: **Egymással kapcsolatban álló jogi intézmény-tagozódások Novotni Zoltán életművében a civilisztikában – különös tekintettel az érvénytelenségi kérdésekre***Prugberger Tamás* DSc, emeritus professzor (ME ÁJK)
* 13.20 – 13.40: **Érvénytelenségi kérdések a gazdasági társaság keretei között**
*Barta Judit* PhD, tanszékvezető egyetemi docens (ME ÁJK)
* 13.40 – 14.00: **Az érvénytelenség kérdésköre Novotni Zoltán munkásságában**
*Leszkoven László* PhD, egyetemi docens (ME-ÁJK)
* 14.00 – 14.20: **Az érvénytelenség szabályozása a polgári jogban és a munkajogban** *Rácz Zoltán* PhD, egyetemi docens (ME-ÁJK)
* 14.20 – 14.40: **A vezetői jogviszony társasági jogi és munkajogi anomáliái***Kenderes György* PhD, egyetemi docens (ME-ÁJK)

Novotni Professzor iskolateremtő erejét, tudományos munkásságát az elmúlt negyed évszázad szüntelenül formálódó politikai, gazdasági és szociális változásai sem kisebbíthetik. Az általa megteremtett miskolci civilisztikai iskola és a tanszék (intézet) várja vissza most hajdanvolt tanítványait, munkatársait, hogy egy tudományos konferencia keretében felidézzük szellemiségét, lényét, sziporkázó személyiségét. Felkért előadóink Novotni Professzor munkái nyomán tartják meg előadásaikat.

Az Emlékkonferencia a ME ÁJK Polgári Jogi Tanszéke által folytatott, ***Az érvénytelenség és hatálytalanság kérdéskörének vizsgálata az új Ptk. tükrében*** című NKFI kutatási projekt keretében megvalósítandó workshop szerepét is be kívánja tölteni, ezért az előadások erre a problémakörre is reflektálnak.

Miskolc, 2018. 10. 08.

|  |  |  |
| --- | --- | --- |
| …………………………Dr. Barzó Tímea | …………………………….Dr. Gaál Zoltán | ………………………………..Prof. Dr. Prugberger Tamás |
| intézeti tanszékvezető egyetemi docens | a kuratórium elnöke | elnök |
| Polgári Jogi Tanszék | Novotni Alapítvány a Magánjog Fejlesztéséért | MTA MAB Állam- és Jogtudományi Szakbizottság |

****